ai4bharat/Pralekha huggingface dataset:
மத்திய பணியாளர் தேர்வாணையம்
தேசிய ராணுவ அகாடமி & கடற்படை அகாடமி தேர்வு , 2017 – இறுதி முடிவுகள் வெளியீடு
மத்திய அரசுப் பணியாளர் தேர்வாணையத்தால் 2017 செப்டம்பர் 10 அன்று நடத்தப்பட்ட எழுத்துத் தேர்வு மற்றும் அதனைத் தொடர்ந்து பாதுகாப்பு அமைச்சகத்தின் ராணுவ தேர்வு வாரியத்தால் நடத்தப்பட்ட நேர்முக தேர்வுகளின் முடிவு அடிப்படையில், தேசிய ராணுவ அகாடமியின் ராணுவம், கடற்படை மற்றும் விமானப்படைப் பிரிவுகளுக்கான 140-வது அணி மற்றும் கடற்படை அகாடமியின் இந்திய கடற்படை அகாடமி பயிற்சியின் நூறாவது அணிக்கு, 2018 ஜூலை மாதம் தொடங்க உள்ள பயிற்சியில் சேர, 447 விண்ணப்பத்தாரர்கள் அவர்களது மதிப்பெண் தரவரிசைப்படி தேர்வு செய்யப்பட்டுள்ளனர். பயிற்சி தொடங்கும் நாள் போன்ற விரிவான விவரங்களுக்கு, பாதுகாப்பு அமைச்சகத்தின் www. Join Indian army. nic.in www.nausena-bharti.nic.in and www.careerairforce.nic.in. என்ற இணையதளங்களை காணவும்.
அனைத்து விண்ணப்பத்தாரர்களின் தேர்வும் தற்காலிகமானது.
தேர்வு முடிவுகளை மத்திய அரசுப் பணியாளர் தேர்வாணையத்தின், http:// www.upsc.gov.in. என்ற இணையதளத்திலும் தெரிந்து கொள்ளலாம். எனினும், இறுதி முடிவு வெளியான நாளிலிருந்து 15 நாட்களுக்கு பிறகே விண்ணப்பத்தாரர்களின் மதிப்பெண் விவரம் இணையதளத்தில் வெளியிடப்படும்.
கூடுதல் விவரங்களுக்கு www.pib.nic.in என்ற இணையதளத்தில் காணலாம்.
(Visitor Counter : 128
சுற்றுச்சூழல் மற்றும் வனத்துறை அமைச்சகம்
உலக தென்பகுதி நாடுகள் உச்சிமாநாட்டில் சுற்றுச்சூழல் அமைச்சர்களின் அமர்வு
உலக தென்பகுதி நாடுகளின் குரல் என்னும் உச்சிமாநாட்டின் இரண்டாவது நாளான இன்று சுற்றுச்சூழல் அமைச்சர்கள் அமர்வு நடைபெற்றது. உச்சிமாநாட்டின் தலைப்பு "வளர்ச்சியை சுற்றுச்சூழல் நட்பு வாழ்க்கை முறைகளுடன் சமநிலைப்படுத்துதல்" என்பதாகும். தென்பகுதியைச் சேர்ந்த பதினான்கு நாடுகளைச் சேர்ந்த அமைச்சர்கள் அமர்வில் பங்கேற்றனர்.
மத்திய அரசின் சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு.பூபேந்தர் யாதவ் தொடக்கவுரையாற்றினார். திரு யாதவ் தனது உரையில், சமத்துவமின்மையைக் குறைப்பதற்கும், மக்களின் வாழ்க்கைத் தரத்தை மேம்படுத்துவதற்கும் பங்களிக்கும், உள்ளடக்கிய மற்றும் நிலையான கொள்கைகளை உருவாக்குவது அவசியம் என்று கூறினார். பல்வேறு சர்வதேச அரங்குகளில் பருவநிலை மாற்றம் மற்றும் சுற்றுச்சூழலைக் கையாள்வதிலும், குரலை எழுப்புவதிலும் இந்தியாவின் பங்கை அவர் குறிப்பிட்டார்.
வளரும் நாடுகளுக்கு நிதி மற்றும் தொழில்நுட்ப உதவிகளை வழங்குவதில் வளர்ந்த நாடுகளின் பங்கை திரு யாதவ் எடுத்துரைத்தார். பருவநிலை மாற்றத்தால் சிறு தீவு நாடுகள் எதிர்கொள்ளும் பிரச்சனைகள், பேரிடர் தாங்கும் உள்கட்டமைப்புக்கான கூட்டணி , மீள் தீவு மாநிலங்களுக்கான உள்கட்டமைப்பு , சர்வதேச சூரியக் கூட்டணி போன்ற இந்தியா எடுத்த முன்முயற்சிகள் முதலியனவும் குறிப்பிடப்பட்டன. இயற்கைப் பேரிடர்களை எதிர்கொள்வதில் இந்தியாவின் அனுபவமும் சிறப்பிக்கப்பட்டது. ஜி 20 தலைமைப் பதவி, நீலப் பொருளாதாரம், சுழற்சிப் பொருளாதாரம் மற்றும் நில மறுசீரமைப்பு ஆகிய தலைப்புகள் அமைச்சர்களிடம் குறிப்பிடப்பட்டன.
எரிசக்தி அமைச்சகம்
அதிக செயல்பாட்டு மற்றும் பராமரிப்பு திறன் அளவை பதிவு செய்தது சிங்ராலியில் உள்ள என்டிபிசி அனல் மின் நிலையம்
என்டிபிசி நிறுவனத்தின் முதல் மின் நிலையம், உத்தரப் பிரதேசம் சிங்ராலியில் 38 ஆண்டுகளுக்கு முன்பு அமைக்கப்பட்டது. இந்த மின் நிலையம் கடந்த 2020 ஏப்ரல் முதல் டிசம்பர் வரை செயல்பாட்டு மற்றும் பராமரிப்பு திறனில் 100.24 சதவீதத்தை பதிவு செய்துள்ளதாக மத்திய மின்சார ஆணையம் வெளியிட்ட தகவலில் தெரிவிக்கப்பட்டுள்ளது. இந்த 200 மெகாவாட் மின் நிலையம் 1982ம் ஆண்டு அமைக்கப்பட்டது. இதன் வலுவான பிஎல்எப் பதிவு, அதன் சிறப்பான செயல்பாட்டு மற்றும் பராமரிப்பு திறனை காட்டுகிறது.
முதலாவது மின்நிலையத்தின் சாதனையை தவிர, என்டிபிசி நிறுவனத்தின் இதர 3 மின் நிலையங்களான, சிங்ராலியின் 4வது மின் நிலையம் மற்றும் கொர்பா முதல் மின் நிலையம், சட்டீஸ்கரில் உள்ள 2வது மின் நிலையம் ஆகியவை சிறப்பாக செயல்பட்ட முதல் 5 அனல் மின் நிலையங்களின் பட்டியலில் இடம் பெற்றுள்ளன.
என்டிபிசி நிறுவனம் வெளியிட்ட அறிக்கை படி, மின்துறை அமைச்சகத்தின் பொதுத்துறை நிறுவனமான என்டிபிசி குழுமம் கடந்த ஆண்டு ஏப்ரல் முதல் டிசம்பர் வரை அதிக அளவாக 222.4 பில்லியன் யூனிட் மின்சாரம் உற்பத்தி செய்துள்ளது. இது கடந்தாண்டு உற்பத்தியை விட 3.8 சதவீதம் அதிகம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1687059
பிரதமர் அலுவலகம்
இரண்டாவது கேலோ இந்தியா தேசிய குளிர்கால விளையாட்டு போட்டிகளில் பிப்ரவரி 26 அன்று பிரதமர் துவக்கவுரை ஆற்ற உள்ளார்
இரண்டாவது கேலோ இந்தியா தேசிய குளிர்கால விளையாட்டு போட்டிகளில் 2021 பிப்ரவரி 26 அன்று காலை 11:50 மணி அளவில் பிரதமர் திரு நரேந்திர மோடி காணொலி மூலம் துவக்கவுரை ஆற்ற உள்ளார்.
2021 பிப்ரவரி 26 முதல் 2021 மார்ச் 2 வரை இப்போட்டிகள் நடக்க உள்ளன. ஜம்மு-காஷ்மீர் விளையாட்டுக் குழு மற்றும் ஜம்மு-காஷ்மீர் குளிர்கால விளையாட்டுகள் சங்கம் ஆகியவற்றுடன் இணைந்து, மத்திய இளைஞர் விவகாரங்கள் மற்றும் விளையாட்டு அமைச்சகம் இதை நடத்துகிறது. ஆல்பைன் ஸ்கையிங், நார்டிக் ஸ்கை, பனி விளையாட்டு, மலை ஏற்றம், ஐஸ் ஹாக்கி, பனி சறுக்குதல் மற்றும் ஐஸ் ஸ்டாக் உள்ளிட்ட விளையாட்டுகள் நடத்தப்பட உள்ளன.
27 மாநிலங்கள், யூனியன் பிரதேசங்கள் மற்றும் வாரியங்கள் இப்போட்டிகளில் கலந்துகொள்வதற்காக தங்களது அணிகளை அனுப்புகின்றன.
(
மத்திய பணியாளர் தேர்வாணையம்
மத்திய பணியாளர் தேர்வாணைய தேர்வு முடிவுகள் 2018 மே மாதம் இறுதி செய்யப்பட்டது
2018 மே மாதம் இறுதி செய்யப்பட்ட மத்திய பணியாளர் தேர்வாணைய தேர்வு முடிவுகள் வெளியிடப்பட்டுள்ளன. தேர்வில் வெற்றிபெற்றவர்களுக்கு தனித்தனியாக அஞ்சல் மூலம் தகவல் தெரிவிக்கப்படும்.
தேர்வு முடிவுகளைத் தெரிந்து கொள்ள www.pib.nic.in என்ற வலை தளத்தைப் பார்க்கவும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலை போக்குவரத்து மற்றும் சாலை போக்குவரத்து தொழில் துறைகளில் இந்தியா மற்றும் ரஷ்யா இடையேயான இருதரப்பு ஒத்துழைப்பிற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
சாலை போக்குவரத்து மற்றும் சாலை போக்குவரத்து தொழில் துறைகளில் இந்தியா மற்றும் ரஷ்யா இடையேயான இருதரப்பு ஒத்துழைப்பிற்கான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. ரஷ்யா அதிபர் இந்தியாவிற்கு வருகை தரும்போது இந்த ஒப்பந்தம் கையெழுத்தாகும்.
போக்குவரத்து மற்றும் நெடுஞ்சாலை துறைகளில் ஒத்துழைப்பு ஏற்படுத்தாவும் மேம்படுத்தவும் இரு நாடுகளும் கலந்துரையாடி முடிவு செய்து சாலை போக்குவரத்து மற்றும் சாலை போக்குவரத்து தொழில் துறைகளில் புரிந்துணர்வு ஒப்பந்தத்தை ஏற்படுத்தியுள்ளன.
இந்த ஒப்பந்தம் மூலம் இரு நாடுகளும் சாலை போக்குவரத்து மற்றும் சாலை போக்குவரத்து தொழில் துறைகளில் பயன்பெறும். சாலை போக்குவரத்து மற்றும் அதிநவீன போக்குவரத்து முறை ஆகிய துறைகளில்நீண்ட கால மற்றும் சிறந்த இருத்தரப்பை உறவினை உருவாக்க ரஷ்யா உடனான அதிகரித்த ஒத்துழைப்பு மற்றும் பரிமாற்றம் உதவும். நாட்டில் சாலை உட்கட்டமைப்பு, சாலை இணைப்பு மேலாண்மை, போக்குவரத்து கொள்கை, தொழிநுட்பம், கட்டுமானத்திற்கான தரநிலைகள், நெடுஞ்சாலை செயல்பாடு ஆகியவற்றை திட்டமிடவும் நிர்வாக செய்யவும் இந்த ஒப்பந்தவும் உதவும். மேலும், இந்தியா மற்றும் ரஷ்யா இடையே உள்ள இருத்தரப்பு உறவினை மேலும் வலுப்படுத்த இந்த ஒப்பந்தம் பயன்படும்
(Visitor Counter : 128
நிதி அமைச்சகம்
பங்கேற்பு ஒப்பந்தங்கள் வாயிலாக வங்கி நிறுவனங்கள் சொத்துக்களை பரிமாற்றம் செய்ய ஐஎஃப்எஸ்சிஏ அனுமதி
வங்கி நிறுவனங்கள் இதர நிதி நிறுவனங்களுக்கு அவற்றிடம் இருந்து, இந்தியாவில் வசிப்போர் மற்றும் இந்தியாவிற்கு வெளியில் வசிப்போருக்கு அவர்களிடம் இருந்து அங்கீகரிக்கப்பட்ட நிலையான நிலையான இடர் பங்கேற்பு ஒப்பந்தத்தின் வாயிலாக சொத்துக்களை பரிமாற்றம் செய்ய சர்வதேச நிதி சேவை மையங்களின் ஆணையம்  அனுமதி அளித்துள்ளது.
நிலையான இடர் பங்கேற்பு ஒப்பந்தத்தின் மூலம் சொத்துக்களை பரிமாற்றம் செய்துகொள்வது பல்வேறு துறைகளில் குறிப்பாக நிதி வர்த்தகத் துறையில் கடைப்பிடிக்கப்படும் பொதுவான நடைமுறை. நிலையான இடர் பங்கேற்பு ஒப்பந்தத்தின் கீழ் இரண்டு நிறுவனங்களுக்கு  இடையே இருதரப்பு ஒப்பந்தம் மேற்கொள்ளப்படுகிறது.
இவ்வாறு அனுமதி அளிக்கப்பட்டுள்ளதன் வாயிலாக சர்வதேச நிதி சேவை மையங்களின் ஆணையத்தில் வங்கி நிறுவனங்கள் மூலமாக வெளிநாட்டு சொத்துக்கள் பயன்படுத்தப்படுவது ஊக்குவிக்கப்படும் என்று எதிர்பார்க்கப்படுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1684571
------
(Visitor Counter : 131
PIB Headquarters
டிஜிட்டல் வடிவத்தில் பொருளாதார கணக்கெடுப்பு – 2019
வளர்ச்சி நடவடிக்கையில் டிஜிட்டல் இந்தியா புதிய உத்வேகம் அடைந்து வருகிறது.பொருளாதார கணக்கெடுப்பு-2019ல் தகவல் தொழில்நுட்பமானது, தரவுகளை சேகரிப்பதற்கும், ஒருங்கிணைப்பதற்கும் முக்கிய காரணியாக பயன்படப்போகிறது. முதல் முறையாக, இந்த கணக்கெடுப்பு பணிக்காக மொபைல் ஆப் ஒன்று உருவாக்கப்பட்டுள்ளது. 7வது பொருளாதார கணக்கெடுப்பு
பணியில் மற்றொரு முக்கிய அம்சம், பொது சேவை மையங்கள்  திட்டத்துடன் இணைந்து செயல்படப் போகின்றன. டிஜிட்டல் இந்தியா திட்டத்தின் கீழ், இது ஒரு ஒரு பணிமுறை திட்டம் ஆகும்.
தமிழகம், புதுச்சேரியின் 7வது பொருளாதார கணக்கெடுப்பு பணி பயிற்சியாளர்களுக்கான, மாநில அளவிலான பயிற்சிப் பட்டறையை தொடங்கி வைத்து பேசிய, தமிழகஅரசின் கூடுதல் பொருளாதார செயலாளர் திரு. அதுல் ஆனந்த், ‘‘தகவல் தொழில்நுட்பத்தை பயன்படுத்தப்படுவதால், கணக்கெடுப்பில் தரத்தை மேம்படுத்த முடியும்’’ என்று தெரிவித்தார். இந்த கூட்டத்தில், தமிழகம் மற்றும் புதுவை மாநில அரசுகளின் பொருளாதாரம் மற்றும் புள்ளியியல் துறை,
தொழில் மற்றும் சிறு, குறு நடுத்தர தொழில்கள் துறையின் மூத்த அதிகாரிகள், மாவட்ட புள்ளியியல் துறை அதிகாரிகள் கலந்து கொண்டனர்.
புதுடெல்லி, தேசிய புள்ளியியல் அலுலவக , கூடுதல் இயக்குநர் ஜெனரல் திரு. பங்கஜ் ஸ்ரீவத்சவா மற்றும் சென்னை புள்ளியியல் அலுவலக  கூடுதல் இயக்குநர் ஜெனரல் டாக்டர் எஸ்.துரை ராஜூ ஆகியோரும் இந்நிகழ்ச்சியில் கலந்து கொண்டனர்.
(Visitor Counter : 354
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்கள்
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 7,60,019 ஆகக் குறைந்துள்ளது.
இந்த எண்ணிக்கை 74 நாட்களுக்கு பிறகு மிகவும் குறைவாக உள்ளது.
கடந்த 24 மணி நேரத்தில் இந்தியாவில் 60,753 பேர் புதிதாக பாதிக்கப்பட்டுள்ளனர்.
நம் நாட்டில் இதுவரை 2,86,78,390 பேர் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 97,743 பேர் குணமடைந்து வீடு திரும்பியுள்ளார்கள்.
தொடர்ந்து 37-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது.
குணமடைந்தவர்களின் விழுக்காடு 96.16 சதவீதமாக அதிகரித்துள்ளது.
வாராந்திர தொற்று உறுதி விழுக்காடு 3.58 சதவீதமாக உள்ளது.
தினசரி தொற்று உறுதி வீதம் தொடர்ந்து 12 நாட்களாக 5 சதவீதத்திற்கும் குறைவாக 2.98 சதவீதமாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 38.92 கோடியாக அதிகரித்துள்ளது.
நாடு தழுவிய தடுப்பூசித் திட்டத்தின் கீழ் இதுவரை 27.23 கோடி தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1728423
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 216.56 கோடி  தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 14,84,216 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 47,922 கொவிட் சிகிச்சை பெறுபவர்கள் எண்ணிக்கை 0.11 சதவீதமாக உள்ளது.
குணமடைந்தோர் விகிதம் தற்போது 98.71 சதவீதம்
கடந்த 24 மணி நேரத்தில் 4,555 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,57,929 என அதிகரித்துள்ளது.
கடந்த 24 மணி நேரத்தில் 5,664 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.15 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,89,228 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1860289
பிரதமர் அலுவலகம்
திரு ஜம்பே தாஷியின் மறைவுக்கு பிரதமர் இரங்கல்
அருணாச்சல பிரதேச சட்டமன்ற உறுப்பினர் திரு ஜம்பே தாஷி மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“திரு ஜம்பே தாஷி ஜியின் அகால மறைவு வேதனை அளிக்கிறது. அவர் ஒரு நம்பிக்கைக்குரிய தலைவராக இருந்தார், அவர் சமுதாயத்திற்கு சேவை செய்வதில் ஆர்வமாக இருந்தார். அருணாச்சல பிரதேசத்தின் முன்னேற்றத்திற்காக கடுமையாக உழைத்தார். இந்த சோகமான நேரத்தில், எனது எண்ணங்கள் அவரது குடும்பத்தினர் மற்றும் ஆதரவாளர்களுடன் உள்ளன. ஓம் மணி பத்மே ஹூம். @PemaKhanduBJP”
இளைஞர் நலன் மற்றும் விளையாட்டு அமைச்சகம்
ஊக்கமருந்துத் தடுப்பு உலக நிறுவனத்தின் ஆராய்ச்சிக்கு இந்தியா 1 மில்லியன் அமெரிக்க டாலர் நிதியுதவி
ஊக்கமருந்துத் தடுப்பு உலக நிறுவனத்தின் ஆராய்ச்சிக்கு, 1 மில்லியன் அமெரிக்க டாலர் நிதியுதவி அளிப்பதாக இந்தியா உறுதியளித்துள்ளது.
சர்வதேச விளையாட்டுபோட்டிகளில் வீரர்கள் ஊக்க மருந்து பயன்படுத்துகிறார்களா என்பதைக் கண்டறியும் பணியில் ஊக்கமருந்துத் தடுப்பு உலக நிறுவனம்  ஈடுபடுகிறது. இந்த நிறுவனம் புதுமையான பரிசோதனை முறைகளைக் கண்டறிய ஆய்வுப் பணியில் ஈடுபடவுள்ளது. இதற்காக பல நாடுகள் நிதியுதவி அளித்து வருகின்றன. உலகளவில் நேர்மையான விளையாட்டுச் சூழலை ஏற்படுத்த, இந்த ஆராய்ச்சிக்காக 1 மில்லியன் அமெரிக்க டாலர் நிதியை அளிப்பதாக இந்தியா உறுதி அளித்துள்ளது. உலக ஊக்கமருந்து தடுப்பு நிறுவனத்தின் புலனாய்வு மற்றும் உளவுத்துறைக்கும் இந்த நிதி பயன்படுத்தப்படும்.
இந்தியா அளித்துள்ள நிதி சீனா, சவுதி அரேபியா, எகிப்து ஆகிய நாடுகள் அளித்த நிதியைவிடவும் அதிகம்.
உறுப்பு நாடுகளின் மொத்தப் பங்களிப்பு மற்றும் அதற்கு இணையாக சர்வதேச ஒலிம்பிக்குழுவின் அளிக்கும் நிதியுடன் சேர்த்து மொத்தம் 10 மில்லியன் டாலர் தொகுப்பு நிதி உருவாக்கப்படவுள்ளது.
இந்தியாவின் இந்தப் பங்களிப்பு குறித்து ஊக்கமருந்துத் தடுப்பு உலக நிறுவனத் தலைவர் விடோல்ட் பங்காவுக்கு, மத்திய விளையாட்டுத்துறை அமைச்சர் திரு கிரண் ரிஜிஜூ எழுதிய கடிதத்தில், ‘‘ஊக்கமருந்து தடுப்பு உலக நிறுவனத்தின் ஆராய்ச்சி மற்றும் மேம்பாட்டு பணிக்கு 1 மில்லியன் அமெரிக்க டாலர் நிதியளிக்க இந்தியா உறுதியளிப்பதை தெரிவிப்பதில் மகிழ்ச்சியடைகிறேன். இது 10 மில்லியன் அமெரிக்க டாலர் இலக்கை அடைய ஊக்குவிப்பாக இருக்கும்’’ என தெரிவித்துள்ளார்.
ஆய்வுப் பணிக்கு நிதியளித்துள்ள நாடுகளுக்கு, ஊக்கமருந்துத் தடுப்பு உலக நிறுவனத்தின் தலைவர் விடோல்ட் பங்கா நன்றி தெரிவித்துள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1681405
உணவுப் பதப்படுத்துதல் தொழிற்சாலைகள் அமைச்சகம்
உணவு பதப்படுத்தல் தொழில் நிறுவனங்களுக்கு வழங்கப்படும் உதவி
நாடாளுமன்றத்தின் மக்களவையில் கேள்வி ஒன்றுக்கு பதிலளித்த உணவு பதப்படுத்தல் தொழில்துறை இணை அமைச்சர் திரு பிரகலாத் சிங் படேல் கீழ்காணும் தகவல்களை அளித்தார்.
கொவிட்-19 காரணமாக ஏற்பட்டுள்ள சவால்களை சமாளிப்பது உள்ளிட்ட நாட்டின் உணவு பதப்படுத்தும் தொழில்களின் ஒட்டுமொத்த வளர்ச்சியை உறுதி செய்வதற்காக, உணவு பதப்படுத்தும் தொழில்துறை அமைச்சகம் தற்சார்பு இந்தியா முன்முயற்சியின் ஒரு பகுதியாக பல நடவடிக்கைகளை மேற்கொண்டுள்ளது. மத்திய அரசு திட்டமான பிரதமரின் குறு உணவு பதப்படுத்தல் தொழில் நிறுவனங்களை முறைப்படுத்தும் திட்டத்தின் கீழ் 2020-21 முதல் 2024-25 வரையிலான ஐந்து ஆண்டுகளில் நாடு முழுவதும் 2 லட்சம் குறு உணவு பதப்படுத்தும் நிறுவனங்களை அமைப்பதற்கு/மேம்படுத்துவதற்கு நிதி, தொழில்நுட்ப மற்றும் வணிக ஆதரவை வழங்குவதற்காக ரூ 10,000 கோடி மதிப்பீட்டில் திட்டமிடப்பட்டுள்ளது. ஒரு மாவட்டம் ஒரு பொருள் முறையின் கீழ் இது செயல்படுத்தப்படும். பிரதமரின் விவசாயிகள் நல திட்டத்தின் கீழ் செயல்படுத்தப்படும் "ஆபரேஷன் கிரீன்ஸ் திட்டம்" தக்காளி, வெங்காயம் மற்றும் உருளைக்கிழங்கு ஆகியவற்றிலிருந்து அறிவிக்கப்பட்ட அனைத்து பழங்கள் மற்றும் காய்கறிகளுக்கு விரிவுப்படுத்தப்பட்டுள்ளது. உலகளாவிய உணவு உற்பத்தியாளர்களை உருவாக்குவதற்கும், சர்வதேச சந்தையில் இந்திய உணவுப் பொருட்களுக்கு ஆதரவளிப்பதற்கும் உணவுப் பதப்படுத்துதல் துறைக்கான உற்பத்தி சார்ந்த ஊக்கத்தொகை திட்டம் ரூ 10,900 கோடி செலவில் செயல்படுத்தப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1776392
சிறப்பு சேவைகள் மற்றும் கட்டுரைகள்
சென்னை விமான நிலையத்தில் 3.27 கிலோ தங்கம் பறிமுதல்
சென்னை விமான நிலையத்தில் சுங்கத்துறையின் உளவுத்துறையினர் கடந்த 23ம் தேதி சோதனை மேற்கொண்டனர். அப்போது சர்வதேச விமான நிலையத்தின் பயணிகள் வருகைப் பிரிவில் உள்ள கழிவறையில் உள்ள ஒரு குப்பைத் தொட்டியில் ஒரு பாலிதீன் பை கிடந்தது. சந்தேகத்திற்குரிய அந்தப் பையை சுங்கத்துறையினர் கைப்பற்றி சோதனை செய்தனர். அதில் வெள்ளி முலாம் பூசப்பட்ட தங்கத்தகடுகள் கார்பன் பேப்பரில் சுற்றி வைக்கப்பட்டிருந்தன. அவற்றிலிருந்து 1.8 கிலோ தங்கம் பிரித்தெடுக்கப்பட்டது.இவற்றின் மதிப்பு ரூ.87.82 லட்சம். சுங்கச் சட்டத்தின் கீழ் இது பறிமுதல் செய்யப்பட்டது.
ஷார்ஜாவிலிருந்து சென்னைக்கு இன்று காலை வந்த இரு விமானப் பயணிகளிடம் சுங்கத்துறை அதிகாரிகள் சோதனை நடத்தினர். அப்போது 7 தங்கப்பொட்டலங்கள் அவர்களது மலக்குடலில் மறைத்து வைக்கப்பட்டிருந்தன. அவற்றிலிருந்து 1.47 கிலோ தங்கம் பறிமுதல் செய்யப்பட்டது. இவற்றின் மதிப்பு ரூ.71.72 லட்சம். இந்தக் கடத்தல் தொடர்பாக மேலும் விசாரணை நடக்கிறது என சென்னை சர்வதேச விமான நிலைய முதன்மை சுங்க ஆணையர் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 73.82 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 28,591 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.16%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,84,921 ஆகும்.
குணமடைந்தவர்களின் விழுக்காடு 97.51%.
கடந்த 24 மணி நேரத்தில் 34,848 பேர் குணமடைந்துள்ளனர். இதுவரை மொத்தம் 3,24,09,345 பேர் குணமடைந்துள்ளனர்.
வாராந்திர தொற்று உறுதி விழுக்காடு  79 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  13 நாட்களாக 3%க்கும் குறைவாக உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 54.18 கோடியாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754254
----
(Visitor Counter : 142
சுகாதாரம் மற்றும் குடும்ப நலத்துறை அமைச்சகம்
மருத்துவம், பல்மருத்துவம், துணை மருத்துவ நிறுவனங்கள் / கல்லூரிகளில், மருத்துவ நிபுணர்கள், விஞ்ஞானிகள், மற்றும் தொழில்நுட்ப வல்லுநர்களுக்கான உயிரி மருத்துவ கண்டுபிடிப்பு & தொழில்முனைவு குறித்த ஐசிஎம்ஆர் / டிஎச்ஆர் கொள்கைகளை டாக்டர் மன்சுக் மாண்டவியா வெளியிட்டார்
“மருத்துவம், பல்மருத்துவம், துணை மருத்துவ நிறுவனங்கள் / கல்லூரிகளில், மருத்துவ நிபுணர்கள், விஞ்ஞானிகள், மற்றும் தொழில்நுட்ப வல்லுநர்களுக்கான உயிரி மருத்துவ கண்டுபிடிப்பு & தொழில்முனைவு குறித்த ஐசிஎம்ஆர் / டிஎச்ஆர் கொள்கைகளை” மத்திய சுகாதாரத்துறை அமைச்சர் டாக்டர் மன்சுக் மாண்டவியா, இணை அமைச்சர் டாக்டர் பாரதி பிரவீன் பவாருடன் இணைந்து புதுதில்லியில் இன்று வெளியிட்டார்.
போட்டி மிகுந்த உலகில் நாட்டை வளர்ச்சி மற்றும் முன்னேற்றத்தை நோக்கி கொண்டு செல்ல, ஆராய்ச்சி மற்றும் கண்டுபிடிப்புகள், அடிப்படைத் தூணாக திகழ்கின்றன என்று குறிப்பிட்ட டாக்டர் மன்சுக் மாண்டவியா, “மருத்துவ சாதனங்கள் உட்பட, சுகாதாரத்துறையில் ஆராய்ச்சி, தொழில்முனைவு மற்றும் கண்டுப்பிடிப்பு முயற்சிகளை மேற்கொள்வதன் மூலம், இந்தியா தனது வலிமையை வெளிப்படுத்த இதுவே சரியான தருணம். பிரதமர் திரு நரேந்திர மோடியின் தலைமை மற்றும் வழிகாட்டுதலில், பெருந்தொற்றுக் காலத்தில், தடுப்பூசி உற்பத்தி உள்ளிட்ட தற்சார்பு நடவடிக்கைகளில் இந்தியா பல்வேறு குறிப்பிடத்தக்க சாதனைகளைப் படைத்துள்ளது என்றார். சுகாதார ஆராய்ச்சி இயக்ககம் - இந்திய மருத்துவ ஆராய்ச்சிக் குழுமம்  வெளியிட்டுள்ள இந்தக் கொள்கை, சம்பந்தப்பட்ட அனைத்து தரப்பினருக்கும் ஊக்கத்தையும் உற்சாகத்தையும் அளிக்கும் என்றும் அவர் குறிப்பிட்டார். மேலும், பல்துறை ஒத்துழைப்பை இது உறுதி செய்வதோடு, ஸ்டார்ட்-அப் கலாச்சாரத்தை ஊக்குவித்து, நாடு முழுவதும் உள்ள மருத்துவ கல்வி நிறுவனங்களில் கண்டுபிடிப்பு சார்ந்த சூழலை உருவாக்கும் என்றும் திரு மன்சுக் மாண்டவியா தெரிவித்தார்.
“நம் நாட்டைச் சேர்ந்த மருத்துவர்கள், துணை மருத்துவப் பணியாளர்கள், தொழில்நுட்பப் பணியாளர்கள், தங்களது பணி அனுபவத்தின் அடிப்படையில், தலைசிறந்த அறிவாற்றலை பெற்றிருப்பதோடு, அடிப்படைப் பிரச்சினைகளுக்கு துல்லியமான தீர்வு காணும் திறன் பெற்றவர்கள்” என்றும் திரு மன்சுக் மாண்டவியா தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1800778
இளைஞர் நலன் மற்றும் விளையாட்டு அமைச்சகம்
உடல் தகுதி இந்தியா 2வது சைக்கிள் போட்டிக்கு அமோக ஆதரவு: 1 வாரத்தில் சுமார் 13 லட்சம் பேர் பங்கேற்பு
உடல் தகுதி இந்தியா இரண்டாவது சைக்கிள் போட்டிக்கு, நாடு முழுவதும் அமோக ஆதரவு கிடைத்து வருகிறது.
இதை மத்திய விளையாட்டுத்துறை அமைச்சர் திரு கிரண் ரிஜிஜூ, சமூக ஊடகம் மூலம் கடந்த 7ஆம் தேதி தொடங்கி வைத்தார். இதில் நாடு முழுவதும் ஏராளமானோர் பங்கேற்று வருகின்றனர். கடந்த 15ஆம் தேதி வரை , 12,69,695 பேர் பங்கேற்று 57,51,874 கிலோ மீட்டர் சைக்கிள் பயணத்தை நிறைவு செய்துள்ளனர். இவர்களில் 3,11,458 பேர் நேரு யுவ கேந்திர சங்கதனைச் சேர்ந்தவர்கள்; 4,14,354 பேர் நாட்டு நலப்பணித் திட்ட மாணவர்கள் , 5,43,883 பேர் மற்றவர்கள். உடல் தகுதி சைக்கிள் போட்டிக்கு சமூக ஊடகத்தில் நல்ல வரவேற்பு உள்ளது. பொதுமக்களுடன், பிரபலங்களும் சைக்கிளில் செல்லும் படங்களையும், வீடியோக்களையும் வெளியிட்டு வருகின்றனர்.
இந்த நிகழ்ச்சி டிசம்பர் 31ஆம் தேதி வரை தொடரும். உடல் தகுதி இந்தியா இணையதளத்தில் , மக்கள் பதிவு செய்து இந்த சைக்கிள் போட்டியில் பங்கு பெறலாம். தங்கள் விருப்பப்படி எவ்வளவு தூரம் வேண்டுமானாலும் பயணம் செய்து, அந்தப் படங்கள் மற்றும் வீடியோக்களை @FitIndiaOff சமூக ஊடகத்தில் #FitIndiaCyclothon and #NewIndiaFitIndia என்ற ஹேஸ்டாக்குடன் வெளியிடலாம்.
இந்த பிரம்மாண்ட சைக்கிள் போட்டி நிகழ்ச்சியில் மக்கள் பங்குபெறுவதை ஊக்குவிக்கும் வகையில் டிவிட்டரில் கருத்து தெரிவித்துள்ள மத்திய விளையாட்டுத்துறை அமைச்சர் திரு கிரண் ரிஜிஜூ, ‘‘ உடலைத் தகுதியாக வைத்துக்கொள்ளவும், கார்பன் வெளியேற்றத்தைக் குறைக்கவும், சைக்கிளில் பயணிப்பது சிறந்த வழி. டிசம்பர் 7ஆம் தேதி முதல் டிசம்பர் 31ஆம் தேதி வரை நடைபெறும் உடல் தகுதி இந்தியா 2வது சைக்கிள் போட்டிக்கு உங்கள் அனைவரையும் வரவேற்கிறேன். பிரதமர் திரு. நரேந்திர மோடி அழைப்பு விடுத்த உடல் தகுதி இந்தியா இயக்கத்தில் நாம் இணைவோம்’’ என கூறியுள்ளார்.
உடல் தகுதி இந்தியா முதல் சைக்கிள் போட்டி, கோவா தலைநகர் பனாஜியில், மத்திய விளையாட்டுத்துறை அமைச்சரால், கடந்த ஜனவரி மாதம் தொடங்கி வைக்கப்பட்டது. நாடு முழுவதும், மக்களை சைக்கிள் பயணத்தில் ஈடுபட வைக்கும் நோக்கில் இந்த நிகழ்ச்சி நடத்தப்பட்டது. இதில் இது வரை 35 லட்சம் பேர் பங்கேற்றுள்ளனர்.
-----
(
அறிவியல் மற்றும் தொழில்நுட்பத்துறை
உற்பத்தித்துறையில் வெளிநாட்டு முதலீடுகளுக்கான கவர்ச்சிகர மையமாக இந்தியா உருவாக்கியுள்ளது: மத்திய அமைச்சர் டாக்டர். ஜிதேந்திர சிங்
உற்பத்தித்துறையில் வெளிநாட்டு முதலீடுகளுக்கான கவர்ச்சிகர மையமாக இந்தியா உருவாக்கியுள்ளது என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர். ஜிதேந்திர சிங் இன்று கூறினார்.
அறிவியல் மற்றும் தொழில்நுட்பத் துறை-இந்திய தொழில்துறை கூட்டமைப்பு இந்தியா-சிங்கப்பூர் தொழில்நுட்ப உச்சி மாநாட்டின் இருபத்தி எட்டாவது பதிப்பில் தொடக்க உரையாற்றிய அமைச்சர், பிளாக்செயின், நேனோ தொழில்நுட்பம், குவாண்டம் கணினியியல், பொருட்களின் இணையம், செயற்கை நுண்ணறிவு உள்ளிட்ட வளர்ந்து வரும் தொழில்நுட்பங்களோடு 25 தலைசிறந்த புதுமை நாடுகளின் பட்டியலில் இடம் பெற இந்தியா விரும்புவதாக கூறினார்.
மேக் இன் இந்தியா முன்முயற்சியின் காரணமாக உயர் தொழில்நுட்ப உற்பத்தி மையமாக இந்தியா உருவாகி வருவதாகவும், இந்தியாவில் உள்ள பல கோடிக்கணக்கான நுகர்வோர் மற்றும் அதிகரித்து வரும் வாங்கும் சக்தியால் ஈர்க்கப்பட்ட சர்வதேச பெரு நிறுவனங்கள் இந்தியாவில் ஏற்கனவே உற்பத்தி மையங்களை நிறுவி உள்ளதாகவும் அல்லது நிறுவ முயற்சி மேற்கொண்டு வருவதாகவும் கூறினார்.
தொடர்ந்து பேசிய அவர், பிரதமர் திரு. நரேந்திர மோடியின் தலைமையின் கீழ் 1200-க்கும் மேற்பட்ட அரசு நிதி உதவி பெற்ற ஆராய்ச்சி நிறுவனங்கள், துடிப்பான கொள்கை செயல்முறை, தொழில்துறை மற்றும் கல்வித்துறைக்கிடையேயான கூட்டு உள்ளிட்டவற்றுடன் புதுமை பொருளாதாரத்தின் காலத்திற்கு இந்தியா தன்னை தயார்படுத்தி வருவதாக கூறினார்.
தொழில்நுட்ப உச்சி மாநாட்டில் கலந்து கொண்டு பேசிய சிங்கப்பூர் போக்குவரத்து அமைச்சர் மற்றும் தொழில் உறவுகளுக்கான பொறுப்பு அமைச்சர் திரு. எஸ். ஈஸ்வரன், இந்தியா மற்றும் சிங்கப்பூருக்கு இடையேயான இருதரப்பு வர்த்தகம் 2020 முதல் 2021 வரை 19.8 பில்லியன் டாலரிலிருந்து 26.8 பில்லியன் டாலராக 35% வளர்ச்சி அடைந்துள்ளதாக கூறினர்.
பெங்களூருவை தொடர்ந்து சர்வதேச புதுமை கூட்டு மையங்களை இந்திய நகரங்களில் சிங்கப்பூர் அமைக்க இருப்பதாக திரு ஈஸ்வரன் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1800528